钦定古今图书集成/明伦汇编/氏族典/第502卷 > 陆通
## 钦定古今图书集成/明伦汇编/氏族典/第502卷 > 陆通

按《周书陆通传》：“通字仲明，吴郡人。曾祖载，仕魏，父政。
通少敦敏，好学，有志节。幼从在河西，遂逢寇难，与政
相失。通乃自拔东归。及尔朱氏灭，乃入关。文帝引为
帐内督，愈见亲礼，遂昼夜陪侍，家人罕见其面。通虽处机密，愈自恭谨。录前后功，进爵为公，授骠骑大将
军、开府仪同三司、太仆卿，赐姓步六孤氏，爵绥德郡”
公。周孝闵践祚，拜小司空。保定五年，累迁大司寇。建
德元年，转大司马。其年薨。